ddrg/super_eurlex huggingface dataset:
Euroopan yhteisön perustamissopimus (konsolidoitu toisinto Amsterdam) - Kolmas osa: Yhteisön politiikka - XI osasto: Sosiaalipolitiikka, koulutus, ammatillinen koulutus ja nuoriso - 1 luku: Sosiaaliset määräykset - 136 artikla - 117 artikla - EY:n perustamissopimus (konsolidoitu toisinto Maastricht) - 117 artikla - ETY:n perustamissopimus



Virallinen lehti nro C 340 , 10/11/1997 s. 0239 - Konsolidoitu toisinto

Virallinen lehti nro C 224 , 31/08/1992 s. 0045 - Konsolidoitu toisinto

(ETY:n sopimus - virallista julkaisua ei ole saatavilla)



Euroopan yhteisön perustamissopimus (konsolidoitu toisinto Amsterdam) 136 artikla Yhteisön ja jäsenvaltioiden tavoitteena on, ottaen huomioon sosiaaliset perusoikeudet sellaisina kuin ne ovat Torinossa 18 päivänä lokakuuta 1961 allekirjoitetussa Euroopan sosiaalisessa peruskirjassa ja vuoden 1989 työntekijöiden sosiaalisia perusoikeuksia koskevassa yhteisön peruskirjassa, työllisyyden edistäminen, elin- ja työolojen kohentaminen siten, että olojen yhtenäistäminen olisi mahdollista niitä kohennettaessa, riittävä sosiaalinen suojeleminen, työmarkkinaosapuolten välinen vuoropuhelu, inhimillisten voimavarojen kehittäminen tarkoituksena saavuttaa korkea ja kestävä työllisyystaso, ja syrjäytymisen torjuminen. Tätä varten yhteisö ja jäsenvaltiot panevat täytäntöön toimenpiteet, joissa otetaan huomioon kansallisten käytäntöjen erot, erityisesti sopimussuhteissa, sekä tarve säilyttää yhteisön talouden kilpailukyky. Yhteisö ja jäsenvaltiot katsovat, että tällainen kehitys seuraa paitsi siitä yhteismarkkinoiden toiminnasta, joka edistää sosiaalisten järjestelmien yhdenmukaistamista, myös tässä sopimuksessa määrätyistä menettelyistä sekä lakien, asetusten ja hallinnollisten määräysten lähentämisestä.
Euroopan yhteisön perustamissopimus (konsolidoitu toisinto Amsterdam) - Viides osa: Yhteisön toimielimet - I osasto: Institutionaaliset määräykset - 2 luku: Toimielimiä koskevat yhteiset määräykset - 249 artikla - 189 artikla - EY:n perustamissopimus (konsolidoitu toisinto Maastricht) - 189 artikla - ETY:n perustamissopimus



Virallinen lehti nro C 340 , 10/11/1997 s. 0278 - Konsolidoitu toisinto

Virallinen lehti nro C 224 , 31/08/1992 s. 0065 - Konsolidoitu toisinto

(ETY:n sopimus - virallista julkaisua ei ole saatavilla)



Euroopan yhteisön perustamissopimus (konsolidoitu toisinto Amsterdam) 249 artikla Tehtäviensä täyttämiseksi Euroopan parlamentti ja neuvosto yhdessä sekä neuvosto ja komissio antavat tässä sopimuksessa määrätyin edellytyksin asetuksia ja direktiivejä, tekevät päätöksiä sekä antavat suosituksia ja lausuntoja. Asetus pätee yleisesti. Se on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Direktiivi velvoittaa saavutettavaan tulokseen nähden jokaista jäsenvaltiota, jolle se on osoitettu, mutta jättää kansallisten viranomaisten valittavaksi muodon ja keinot. Päätös velvoittaa kaikilta osiltaan niitä, joille se on osoitettu. Suositukset ja lausunnot eivät ole sitovia.
Euroopan yhteisön perustamissopimus (konsolidoitu toisinto Amsterdam) - Ensimmäinen osa: Periaatteet - 13 artikla



Virallinen lehti nro C 340 , 10/11/1997 s. 0185 - Konsolidoitu toisinto



Euroopan yhteisön perustamissopimus (konsolidoitu toisinto Amsterdam) 13 artikla Neuvosto voi tässä sopimuksessa yhteisölle uskotun toimivallan rajoissa yksimielisesti komission ehdotuksesta ja Euroopan parlamenttia kuultuaan toteuttaa tarvittavat toimenpiteet sukupuoleen, rotuun, etniseen alkuperään, uskontoon tai vakaumukseen, vammaisuuteen, ikään tai sukupuoliseen suuntautumiseen perustuvan syrjinnän torjumiseksi, sanotun kuitenkaan rajoittamatta tämän sopimuksen muiden määräysten soveltamista.
Euroopan yhteisön perustamissopimus (konsolidoitu toisinto Amsterdam) - Kolmas osa: Yhteisön politiikka - III osasto: Henkilöiden, palvelujen ja pääomien vapaa liikkuvuus - 2 luku: Sijoittautumisoikeus - 46 artikla - 56 artikla - EY:n perustamissopimus (konsolidoitu toisinto Maastricht) - 56 artikla - ETY:n perustamissopimus



Virallinen lehti nro C 340 , 10/11/1997 s. 0196 - Konsolidoitu toisinto

Virallinen lehti nro C 224 , 31/08/1992 s. 0022 - Konsolidoitu toisinto

(ETY:n sopimus - virallista julkaisua ei ole saatavilla)



Euroopan yhteisön perustamissopimus (konsolidoitu toisinto Amsterdam) 46 artikla 1. Tämän luvun määräykset ja niiden nojalla toteutetut toimenpiteet eivät rajoita niiden lakien, asetusten ja hallinnollisten määräysten soveltamista, joiden mukaan ulkomaalaisiin sovelletaan erityissääntelyä yleisen järjestyksen tai turvallisuuden taikka kansanterveyden perusteella. 2. Neuvosto antaa 251 artiklassa määrättyä menettelyä noudattaen direktiivit edellä mainittujen säännösten yhteensovittamisesta.
Euroopan yhteisön perustamissopimus (konsolidoitu toisinto Nizza) - Kolmas osa: Yhteisön politiikka - V osasto: Liikenne - 75 artikla - 79 artikla - EY:n perustamissopimus (konsolidoitu toisinto Maastricht) - 79 artikla - ETY:n perustamissopimus



Virallinen lehti nro C 325 , 24/12/2002 s. 0062 - 0063

Virallinen lehti nro C 340 , 10/11/1997 s. 0206 - Konsolidoitu toisinto

Virallinen lehti nro C 224 , 31/08/1992 s. 0027 - Konsolidoitu toisinto

(ETY:n sopimus - virallista julkaisua ei ole saatavilla)



Euroopan yhteisön perustamissopimus (konsolidoitu toisinto Nizza) Kolmas osa: Yhteisön politiikka V osasto: Liikenne 75 artikla 79 artikla - EY:n perustamissopimus (konsolidoitu toisinto Maastricht) 79 artikla - ETY:n perustamissopimus 75 artikla 1. Yhteisön sisäisestä liikenteestä poistetaan syrjintä, joka ilmenee siten, että liikenteenharjoittaja soveltaa kuljetettavien tavaroiden alkuperä- tai määrämaan perusteella eri kuljetusmaksuja tai -ehtoja samanlaisten tavaroiden kuljetuksiin samoilla reiteillä. 2. Mitä 1 kohdassa määrätään, ei estä neuvostoa toteuttamasta muita toimenpiteitä 71 artiklan 1 kohdan mukaisesti. 3. Neuvosto toteuttaa määräenemmistöllä komission ehdotuksesta ja talous- ja sosiaalikomiteaa kuultuaan sääntelyn, jolla turvataan 1 kohdan määräysten täytäntöönpano. Neuvosto voi erityisesti antaa säännökset, jotka ovat tarpeen, jotta yhteisön toimielimet voivat valvoa, että 1 kohtaa noudatetaan ja että käyttäjät saavat siitä täyden hyödyn. 4. Komissio tutkii omasta aloitteestaan tai jäsenvaltion pyynnöstä kaikki 1 kohdassa tarkoitetut syrjintätapaukset ja kuultuaan niitä jäsenvaltioita, joita asia koskee, tekee tarvittavat päätökset 3 kohdan nojalla toteutetun sääntelyn mukaisesti.
Euroopan yhteisön perustamissopimus (konsolidoitu toisinto Nizza) - Kolmas osa: Yhteisön politiikka - XIX osasto: Ympäristö - 174 artikla - 130 r artikla - EY:n perustamissopimus (konsolidoitu toisinto Maastricht) -



Virallinen lehti nro C 325 , 24/12/2002 s. 0107 - 0108

Virallinen lehti nro C 340 , 10/11/1997 s. 0254 - Konsolidoitu toisinto

Virallinen lehti nro C 224 , 31/08/1992 s. 0052 - Konsolidoitu toisinto



Euroopan yhteisön perustamissopimus (konsolidoitu toisinto Nizza) Kolmas osa: Yhteisön politiikka XIX osasto: Ympäristö 174 artikla 130 r artikla - EY:n perustamissopimus (konsolidoitu toisinto Maastricht) 174 artikla 1. Yhteisön ympäristöpolitiikalla myötävaikutetaan seuraavien tavoitteiden saavuttamiseen: - ympäristön laadun säilyttäminen, suojelu ja parantaminen, - ihmisten terveyden suojelu, - luonnonvarojen harkittu ja järkevä käyttö, - sellaisten toimenpiteiden edistäminen kansainvälisellä tasolla, joilla puututaan alueellisiin tai maailmanlaajuisiin ympäristöongelmiin. 2. Yhteisön ympäristöpolitiikalla pyritään suojelun korkeaan tasoon yhteisön eri alueiden tilanteiden erilaisuus huomioon ottaen. Yhteisön ympäristöpolitiikka perustuu ennalta varautumisen periaatteelle sekä periaatteille, joiden mukaan ennalta ehkäiseviin toimiin olisi ryhdyttävä, ympäristövahingot olisi torjuttava ensisijaisesti niiden lähteellä ja saastuttajan olisi maksettava. Tässä yhteydessä ympäristönsuojelun vaatimusten täyttämiseksi toteutettaviin yhdenmukaistamistoimenpiteisiin sisällytetään aiheellisissa tapauksissa suojalauseke, jonka nojalla jäsenvaltiot saavat, yhteisön valvontamenettelyn alaisina, toteuttaa muihin kuin taloudellisiin, ympäristöä koskeviin seikkoihin perustuvia väliaikaisia toimenpiteitä. 3. Ympäristöpolitiikkaansa valmistellessaan yhteisö ottaa huomioon: - saatavilla olevat tieteelliset ja tekniset tiedot, - ympäristöolot yhteisön eri alueilla, - toimien toteuttamisesta tai toteuttamatta jättämisestä mahdollisesti johtuvat edut ja kustannukset, - yhteisön taloudellisen ja sosiaalisen kehityksen kokonaisuutena ja yhteisön eri alueiden tasapainoisen kehityksen. 4. Yhteisö ja jäsenvaltiot tekevät kukin toimivaltaansa kuuluvaa yhteistyötä kolmansien maiden ja toimivaltaisten kansainvälisten järjestöjen kanssa. Yhteisön yhteistyötä koskevista yksityiskohtaisista säännöistä voidaan sopia yhteisön ja asianomaisten kolmansien osapuolten välisin sopimuksin, joista neuvotellaan ja jotka tehdään 300 artiklan mukaisesti. Mitä edellisessä alakohdassa määrätään, ei rajoita jäsenvaltioiden toimivaltaa neuvotella kansainvälisissä toimielimissä ja tehdä kansainvälisiä sopimuksia.
Euroopan yhteisön perustamissopimus (konsolidoitu toisinto Nizza) - Viides osa: Yhteisön toimielimet - II osasto: Varainhoitoa koskevat määräykset - 279 artikla - 209 artikla - EY:n perustamissopimus (konsolidoitu toisinto Maastricht) - 209 artikla - ETY:n perustamissopimus



Virallinen lehti nro C 325 , 24/12/2002 s. 0145 - 0145

Virallinen lehti nro C 340 , 10/11/1997 s. 0292 - Konsolidoitu toisinto

Virallinen lehti nro C 224 , 31/08/1992 s. 0074 - Konsolidoitu toisinto

(ETY:n sopimus - virallista julkaisua ei ole saatavilla)



Euroopan yhteisön perustamissopimus (konsolidoitu toisinto Nizza) Viides osa: Yhteisön toimielimet II osasto: Varainhoitoa koskevat määräykset 279 artikla 209 artikla - EY:n perustamissopimus (konsolidoitu toisinto Maastricht) 209 artikla - ETY:n perustamissopimus 279 artikla 1. Neuvosto yksimielisesti komission ehdotuksesta sekä Euroopan parlamenttia kuultuaan ja tilintarkastustuomioistuimen lausunnon saatuaan: a) antaa varainhoitoasetukset, joissa täsmennetään varsinkin talousarvion laatimista ja toteuttamista sekä tilinpäätöksen esittämistä ja tilintarkastusta koskevat yksityiskohtaiset säännöt; b) vahvistaa säännöt varainhoidon valvojien, tulojen ja menojen hyväksyjien ja tilinpitäjien vastuusta sekä järjestää heidän toimintansa valvonnan. Neuvosto tekee ratkaisunsa 1 päivästä tammikuuta 2007 alkaen määräenemmistöllä komission ehdotuksesta Euroopan parlamenttia kuultuaan ja tilintarkastustuomioistuimen lausunnon saatuaan. 2. Neuvosto vahvistaa yksimielisesti komission ehdotuksesta sekä Euroopan parlamenttia kuultuaan ja tilintarkastustuomioistuimen lausunnon saatuaan ne yksityiskohtaiset säännöt ja sen menettelyn, joita noudattaen yhteisön omia varoja koskevan sääntelyn mukaiset talousarvioon otetut tulot annetaan komission käyttöön, sekä määrittelee ne toimenpiteet, joita tarvittaessa sovelletaan käteisvarojen saamiseksi.
Euroopan yhteisön perustamissopimus (konsolidoitu toisinto Nizza) - Kolmas osa: Yhteisön politiikka - VII osasto: Talous- ja rahapolitiikka - 4 luku: Siirtymämääräykset - 124 artikla - 109 m artikla - EY:n perustamissopimus (konsolidoitu toisinto Maastricht) -



Virallinen lehti nro C 325 , 24/12/2002 s. 0088 - 0088

Virallinen lehti nro C 340 , 10/11/1997 s. 0234 - Konsolidoitu toisinto

Virallinen lehti nro C 224 , 31/08/1992 s. 0043 - Konsolidoitu toisinto



Euroopan yhteisön perustamissopimus (konsolidoitu toisinto Nizza) Kolmas osa: Yhteisön politiikka VII osasto: Talous- ja rahapolitiikka 4 luku: Siirtymämääräykset 124 artikla 109 m artikla - EY:n perustamissopimus (konsolidoitu toisinto Maastricht) 124 artikla 1. Kolmannen vaiheen alkamiseen asti jokainen jäsenvaltio pitää valuuttakurssipolitiikkaansa yhteistä etua koskevana asiana. Tällöin jäsenvaltiot ottavat huomioon kokemukset, jotka on saatu Euroopan valuuttajärjestelmään (EVJ) liittyvästä yhteistyöstä sekä ecun kehittämisestä, ja noudattavat tällä alalla olemassa olevaa toimivaltaa. 2. Kolmannen vaiheen alusta ja niin kauan kuin on yksikin jäsenvaltio, jota koskee poikkeus, 1 kohtaa sovelletaan vastaavasti tuon jäsenvaltion valuuttakurssipolitiikkaan.
Euroopan yhteisön perustamissopimus (konsolidoitu toisinto Nizza)

Kolmas osa: Yhteisön politiikka

VII osasto: Talous- ja rahapolitiikka

4 luku: Siirtymämääräykset

119 artikla

109 h artikla - EY:n perustamissopimus (konsolidoitu toisinto Maastricht)

119 artikla

1. Jos jäsenvaltiolla on maksutasettaan koskevia vaikeuksia tai tällaiset vaikeudet uhkaavat sitä vakavasti joko sen kokonaismaksutaseen epätasapainon tai sen käytettävissä olevan valuutan laadun vuoksi ja nämä vaikeudet ovat omiaan erityisesti vaarantamaan yhteismarkkinoiden toimintaa tai yhteisen kauppapolitiikan asteittaista toteuttamista, komissio tutkii viipymättä kyseisen valtion tilanteen sekä toimet, jotka tämä valtio on kaikin käytettävissään olevin keinoin toteuttanut tai voi toteuttaa tämän sopimuksen määräysten mukaisesti. Komissio ilmoittaa, mitä toimenpiteitä se suosittaa kyseisen jäsenvaltion toteuttavan.

Jos jäsenvaltion toteuttamat toimet ja komission ehdottamat toimenpiteet eivät osoittaudu riittäviksi syntyneiden tai uhkaavien vaikeuksien voittamiseksi, komissio 114 artiklassa tarkoitettua komiteaa kuultuaan suosittaa neuvostolle keskinäisen avun antamista ja sen antamiseksi aiheellisia menetelmiä.

Komissio antaa neuvostolle säännöllisesti tietoja tilanteesta ja sen kehittymisestä.

2. Neuvosto tekee ratkaisunsa keskinäisen avun antamisesta määräenemmistöllä; se antaa direktiivit tai tekee päätökset, joilla vahvistetaan apua koskevat edellytykset ja yksityiskohtaiset säännöt. Keskinäistä apua voivat olla etenkin:

a) niihin muihin kansainvälisiin järjestöihin kohdistuva yhtenäinen toiminta, joiden puoleen jäsenvaltiot voivat kääntyä;

b) kaupan vinoutumisen välttämiseksi tarvittavat toimenpiteet silloin, kun vaikeuksissa oleva valtio pitää voimassa tai ottaa uudelleen käyttöön kolmansiin maihin kohdistuvia määrällisiä rajoituksia;

c) rajoitetut luotot muilta jäsenvaltioilta niiden suostumuksella.

3. Jos neuvosto ei anna komission suosittamaa keskinäistä apua tai jos annettu keskinäinen apu ja toteutetut toimenpiteet ovat riittämättömät, komissio antaa vaikeuksiin joutuneelle valtiolle luvan toteuttaa suojatoimenpiteet, joiden edellytykset ja joita koskevat yksityiskohtaiset säännöt komissio määrittelee.

Neuvosto voi määräenemmistöllä peruuttaa tämän luvan taikka muuttaa sen edellytyksiä tai sitä koskevia yksityiskohtaisia sääntöjä.

4. Jollei 122 artiklan 6 kohdasta muuta johdu, tätä artiklaa ei sovelleta enää kolmannen vaiheen alusta.
Euroopan yhteisön perustamissopimus (konsolidoitu toisinto Nizza) - Viides osa: Yhteisön toimielimet - I osasto: Institutionaaliset määräykset - 1 luku: Toimielimet - 2 jakso: Neuvosto - 205 artikla - 148 artikla - EY:n perustamissopimus (konsolidoitu toisinto Maastricht) - 148 artikla - ETY:n perustamissopimus



Virallinen lehti nro C 325 , 24/12/2002 s. 0118 - 0118

Virallinen lehti nro C 340 , 10/11/1997 s. 0264 - Konsolidoitu toisinto

Virallinen lehti nro C 224 , 31/08/1992 s. 0058 - Konsolidoitu toisinto

(ETY:n sopimus - virallista julkaisua ei ole saatavilla)



Euroopan yhteisön perustamissopimus (konsolidoitu toisinto Nizza) Viides osa: Yhteisön toimielimet I osasto: Institutionaaliset määräykset 1 luku: Toimielimet 2 jakso: Neuvosto 205 artikla 148 artikla - EY:n perustamissopimus (konsolidoitu toisinto Maastricht) 148 artikla - ETY:n perustamissopimus 205 artikla 1. Jollei tässä sopimuksessa toisin määrätä, neuvosto tekee ratkaisunsa jäsentensä enemmistöllä. 2. Kun neuvoston ratkaisun edellytyksenä on määräenemmistö, jäsenten äänet painotetaan seuraavasti: >TAULUKON PAIKKA>. Neuvoston ratkaisun edellytyksenä on vähintään: - 62 ääntä, jos ratkaisu tämän sopimuksen mukaan on tehtävä komission ehdotuksesta, - muissa tapauksissa 62 ääntä, jotka edustavat ainakin kymmentä asian puolesta äänestävää jäsentä. 3. Henkilökohtaisesti tai edustettuina läsnä olevien jäsenten pidättyminen äänestämästä ei estä neuvostoa tekemästä ratkaisua, jonka edellytyksenä on yksimielisyys.
Euroopan yhteisön perustamissopimus (konsolidoitu toisinto Nizza)

Kolmas osa: Yhteisön politiikka

VII osasto: Talous- ja rahapolitiikka

4 luku: Siirtymämääräykset

122 artikla

109 k artikla - EY:n perustamissopimus (konsolidoitu toisinto Maastricht)

122 artikla

1. Jos 121 artiklan 3 kohdan mukaisesti on tehty päätös päivän vahvistamisesta, neuvosto päättää 121 artiklan 2 kohdassa tarkoitettujen suositustensa perusteella määräenemmistöllä komission suosituksesta, tehdäänkö joidenkin jäsenvaltioiden osalta tämän artiklan 3 kohdassa määritelty poikkeus ja, jos tehdään, minkä jäsenvaltioiden osalta poikkeus tehdään. Näistä jäsenvaltioista käytetään jäljempänä nimitystä "jäsenvaltiot, joita koskee poikkeus".

Jos neuvosto on 121 artiklan 4 kohdan perusteella vahvistanut, mitkä jäsenvaltiot täyttävät yhtenäisvaluutan vahvistamiseksi vaadittavat edellytykset, niiden jäsenvaltioiden osalta, jotka eivät täytä näitä edellytyksiä, tehdään tämän artiklan 3 kohdassa määritelty poikkeus. Näistä jäsenvaltioista käytetään jäljempänä nimitystä "jäsenvaltiot, joita koskee poikkeus".

2. Ainakin kerran kahdessa vuodessa tai sellaisen jäsenvaltion pyynnöstä, jota koskee poikkeus, komissio ja EKP antavat neuvostolle kertomuksen 121 artiklan 1 kohdassa tarkoitetun menettelyn mukaisesti. Neuvosto, Euroopan parlamenttia kuultuaan ja keskusteltuaan asiasta kokoonpanossa, jonka muodostavat valtion- tai hallitusten päämiehet, päättää määräenemmistöllä komission ehdotuksesta, mitkä niistä jäsenvaltioista, joita koskee poikkeus, täyttävät vaadittavat edellytykset 121 artiklan 1 kohdassa vahvistettujen arviointiperusteiden perusteella ja kumoaa poikkeukset noiden jäsenvaltioiden osalta.

3. Edellä 1 kohdassa tarkoitettu poikkeus merkitsee, että seuraavia määräyksiä ei sovelleta jäsenvaltioon, jota asia koskee: 104 artiklan 9 ja 11 kohta, 105 artiklan 1, 2, 3 ja 5 kohta, 106, 110 ja 111 artikla sekä 112 artiklan 2 kohdan b alakohta. Siitä, että EKPJ:ään sisältyvät oikeudet ja velvollisuudet eivät koske tällaista jäsenvaltiota ja sen keskuspankkia, määrätään EKPJ:n perussäännön IX luvussa.

4. "Jäsenvaltioilla" tarkoitetaan 105 artiklan 1, 2 ja 3 kohdassa, 106, 110 ja 111 artiklassa sekä 112 artiklan 2 kohdan b alakohdassa jäsenvaltioita, joita ei koske poikkeus.

5. Niiden jäsenvaltioiden äänioikeus, joita koskee poikkeus, pidätetään 3 kohdassa mainituissa tämän sopimuksen määräyksissä tarkoitettujen neuvoston päätösten osalta. Tuolloin 205 artiklasta ja 250 artiklan 1 kohdasta poiketen määräenemmistöllä tarkoitetaan kahta kolmasosaa niiden jäsenvaltioiden edustajien äänistä 205 artiklan 2 kohdan mukaisesti painotettuina, joita ei koske poikkeus, ja yksimielisyyttä vaativien säädösten edellytyksenä on noiden jäsenvaltioiden yksimielisyys.

6. Mitä 119 ja 120 artiklassa määrätään, sovelletaan edelleen jäsenvaltioihin, joita koskee poikkeus.
Euroopan yhteisön perustamissopimus (konsolidoitu toisinto Nizza)

Viides osa: Yhteisön toimielimet

I osasto: Institutionaaliset määräykset

1 luku: Toimielimet

5 jakso: Tilintarkastustuomioistuin

247 artikla

188 b artikla - EY:n perustamissopimus (konsolidoitu toisinto Maastricht)

247 artikla

1. Tilintarkastustuomioistuimessa on yksi kansalainen kustakin jäsenvaltiosta.

2. Tilintarkastustuomioistuimen jäsenet valitaan henkilöistä, jotka kotimaassaan kuuluvat tai ovat kuuluneet ulkopuolisiin tilintarkastuselimiin taikka ovat erityisen päteviä tähän tehtävään. Heidän riippumattomuutensa on oltava kiistaton.

3. Tilintarkastustuomioistuimen jäsenet nimitetään kuudeksi vuodeksi kerrallaan. Neuvosto hyväksyy määräenemmistöllä Euroopan parlamenttia kuultuaan kunkin jäsenvaltion ehdotusten mukaisesti laaditun luettelon jäsenistä. Sama jäsen voidaan nimittää uudeksi toimikaudeksi.

Tilintarkastustuomioistuimen jäsenet valitsevat keskuudestaan tilintarkastustuomioistuimen presidentin kolmeksi vuodeksi. Sama henkilö voidaan valita uudeksi toimikaudeksi.

4. Tilintarkastustuomioistuimen jäsenet hoitavat tehtäväänsä yhteisön yleisen edun mukaisesti täysin riippumattomina.

Tehtäväänsä hoitaessaan he eivät pyydä eivätkä ota ohjeita miltään hallitukselta tai muultakaan taholta. He pidättyvät kaikesta, mikä on ristiriidassa heidän tehtävänsä kanssa.

5. Tilintarkastustuomioistuimen jäsenet eivät saa toimikautensa aikana harjoittaa muuta palkallista tai palkatonta ammattitoimintaa. Tehtäväänsä ryhtyessään he antavat juhlallisen vakuutuksen siitä, että he toimikautensa aikana ja sen päätyttyä kunnioittavat tilintarkastustuomioistuimen jäsenyydestä johtuvia velvollisuuksiaan ja varsinkin osoittavat kunniallisuutta ja pidättyvyyttä, kun heille toimikauden päätyttyä tarjotaan tiettyjä tehtäviä tai etuja.

6. Lukuun ottamatta kuolemantapauksia ja niitä tapauksia, joissa jäsenen tilalle nimitetään uusi jäsen tavallisessa järjestyksessä, tilintarkastustuomioistuimen jäsenen tehtävät päättyvät, kun hän eroaa tai yhteisön tuomioistuin päättää 7 kohdan määräysten mukaisesti, että hänet erotetaan.

Jäljellä olevaksi toimikaudeksi nimitetään uusi jäsen.

Jollei tilintarkastustuomioistuimen jäsentä eroteta, hän jatkaa tehtävässään, kunnes hänen tilalleen on nimitetty uusi jäsen.

7. Tilintarkastustuomioistuimen jäsen voidaan erottaa tehtävästään taikka häneltä voidaan evätä oikeus eläkkeeseen tai muihin vastaaviin etuuksiin vain, jos yhteisön tuomioistuin tilintarkastustuomioistuimen pyynnöstä toteaa, että hän ei enää täytä tehtävänsä edellyttämiä vaatimuksia tai siihen kuuluvia velvollisuuksia.

8. Neuvosto vahvistaa määräenemmistöllä tilintarkastustuomioistuimen puheenjohtajan ja jäsenten palvelussuhteen ehdot, erityisesti palkat, heille maksettavat korvaukset sekä eläkkeet. Se vahvistaa samalla enemmistöllä myös palkkaa vastaavat korvaukset.

9. Niitä Euroopan yhteisöjen erioikeuksista ja vapauksista tehdyn pöytäkirjan määräyksiä, joita sovelletaan yhteisön tuomioistuimen tuomareihin, sovelletaan myös tilintarkastustuomioistuimen jäseniin.
Euroopan yhteisön perustamissopimus (konsolidoitu toisinto Nizza) - Kolmas osa: Yhteisön politiikka - XVI osasto: Teollisuus - 157 artikla - 130 artikla - EY:n perustamissopimus (konsolidoitu toisinto Maastricht) - 130 artikla - ETY:n perustamissopimus



Virallinen lehti nro C 325 , 24/12/2002 s. 0103 - 0103

Virallinen lehti nro C 340 , 10/11/1997 s. 0249 - Konsolidoitu toisinto

Virallinen lehti nro C 224 , 31/08/1992 s. 0049 - Konsolidoitu toisinto

(ETY:n sopimus - virallista julkaisua ei ole saatavilla)



Euroopan yhteisön perustamissopimus (konsolidoitu toisinto Nizza) Kolmas osa: Yhteisön politiikka XVI osasto: Teollisuus 157 artikla 130 artikla - EY:n perustamissopimus (konsolidoitu toisinto Maastricht) 130 artikla - ETY:n perustamissopimus 157 artikla 1. Yhteisö ja jäsenvaltiot huolehtivat siitä, että yhteisön teollisuuden kilpailukyvyn kannalta tarpeelliset edellytykset turvataan. Tällöin niiden toiminnalla pyritään avointen markkinoiden ja kilpailumarkkinoiden järjestelmän mukaisesti: - nopeuttamaan teollisuuden mukauttamista rakenteellisiin muutoksiin, - edistämään kaikkialla yhteisössä yritysten, erityisesti pienten ja keskisuurten yritysten, aloittamisen ja kehittämisen kannalta suotuisaa toimintaympäristöä, - edistämään yritysten välisen yhteistyön kannalta suotuisaa toimintaympäristöä, - edistämään keksintöjä, tutkimusta ja teknologista kehittämistä koskevan politiikan antamien teollisten mahdollisuuksien parempaa hyväksikäyttöä. 2. Jäsenvaltiot neuvottelevat keskenään yhteydessä komission kanssa ja sovittavat tarvittaessa yhteen toimintansa. Komissio voi tehdä aiheellisia aloitteita tämän yhteensovittamisen edistämiseksi. 3. Yhteisö myötävaikuttaa 1 kohdassa tarkoitettujen tavoitteiden toteuttamiseen tämän sopimuksen muiden artiklojen nojalla harjoittamallaan politiikalla ja toiminnalla. Neuvosto voi 251 artiklassa määrättyä menettelyä noudattaen ja talous- ja sosiaalikomiteaa kuultuaan päättää erityistoimenpiteistä, joiden tarkoituksena on tukea jäsenvaltioissa 1 kohdassa tarkoitettujen tavoitteiden toteuttamiseksi toteutettuja toimia. Tämän osaston määräykset eivät anna yhteisölle perusteita toteuttaa toimenpiteitä, jotka voivat johtaa kilpailun vääristymiseen tai jotka käsittävät verotusta tai palkattujen työntekijöiden oikeuksia ja etuja koskevia säännöksiä tai määräyksiä.